# Vilanòva de Besièrs

Vilanòva jos Besièrs (Villeneuve-lès-Béziers en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon. Teniá l'escaisnom de Vilanòva la Cremada per çò que foguèt brutlada, supausavan, durant la crosada dels albigeses en 1220 (en realitat, abans 1108).

## Toponimia

Las fòrmas ancianas son : in Villanova, en 969, in Villanova , ad ecclesiam S. Stephani, en 983, in burgo Villanova en 990, Villanova en 993 e abans 1100, portale de Villa nova infra castellum, al començament del sègle XII, terminio de Villanova Cremata en 1108, ecclesiam S. Stephani de Villanova en 1146, 1154, 1154-1159, castrum de Villa Nova en 1170, de Villanova inferiori en 1323 e al sègle XVI, de Villanova subtus Bitteris en 1344, Villeneufve la Cremade en 1571, 1585, de Villenova inferiori en 1636, Villeneufve en 1613, 1622, 1643, 1708, 1740-1760, le bourg de Villeneuve en 1740-1760, Villeneuve la Cremade, en 1740-60, V. Neuve en 1771. Lo determinant inferiori es per tal de destriar aqueste Vilanòva de Vilanoveta, comuna de Marauçan; l'adjectiu cremata, cremade « cremada » de quauques fòrmas ancianas fa allusion a un incendi.
La prononciacion es [bilo'nobo], ambe de o mejans.
Segon Dauzat, una Vilanòva es una aglomeracion novèla, fondada a l'Edat Mejana per un senhor o una comunautat religiosa, sense que la preséncia de franquesas acordadas als abitants siá mençonada dins lo nom; segon Hamlin, lo latin villa nova a lo sens de « domèni novèl », fondat generalament per un senhor a l'Edat Mejana; l'evolucion semantica del mot villa > vila es en rapòrt amb l'importància creissenta de certanas fondacions.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| junh de 2020 | 2026 | Fabrice Solans | sense | maçon |
| març de 2008 | 2020 | Jean-Paul Galonnier | sense | retirat |
| març de 2001 | 2008 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 4203, totala: 4275 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 2 050 | 2 084 | 2 038 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 956 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 2 163 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 135 | 2 315 | 2 502 | 2 546 | 2 972 | 3 434 | 3 586 | 3 699 | 3 806 3 870 |
| 2009 | 2010 |
| 3 914 3 980 | 3 986 4 049 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 4155 abitants e la densitat èra de 240,03 ab/km².

## Véser tanben

* Comunas d'Erau

## Nòtas

* ↑ BULLETIN DE LA SOCIÉTÉ ARCHÉOLOGIQUE SCIENTIFIQUE ET LITTÉRAIRE DE BÉZIERS (HÉRAULT) Troisième Série. — Tome XIII 2e LIVRAISON Volume XLV de la collection pagina 188
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 428
* ↑ https://www.etudesheraultaises.fr/wp-content/uploads/ael-art-2006-30-11-nouvelles-observations-toponymie-herault-frank-hamlin.pdf
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 723, a Villeneuve
* Portal de Lengadòc